Markuu Nabi Muuse Xaqa u-caddeeyey Fircoon uguna yeedhay ugana digay ciqaab yuu isla-weynaaday warsadayna Eebbaha Muuse isagoo is-moogaysiin caqli-xumo darteed, wuxuuse u-caddeeyey Nabi Muuse in Eebbe yahay kan tusiya wax kastoos abuuray maslaxadiisa, mid dayaca ama halmaamana ahayn, waana kan dhulka gogol ka yeelay, waddooyinna ka bixiyey, cirkana biyo ka keenay, kuna soo bixiya cunno kala duwan, oo calaamad u ah kuwa caqliga leh, waana Eebbaha dadka dhulka ka abuuray, kuna celin, kana soo bixin Qiyaamada.
